ΓΡΑΠΤΗ ΕΡΩΤΗΣΗ E-1775/00

υποβολή: Paul Rbig (PPE-DE) προς την Επιτροπή

(9 Ιουνίου 2000)

Θέμα: Φορολόγηση τόκων από λογαριασμούς αλλοδαπών και μερισμάτων από αλλοδαπές μετοχές στην Αυστρία

Οι αυστριακοί φορολογικοί νόμοι τροποποιήθηκαν και ανανεώθηκαν πολλές φορές λόγω της ένταξης στην Ευρωπαϊκή Ένωση για τη μεταφορά των οδηγιών και την εγγύηση των θεμελιωδών ελευθεριών.

Οι παράγραφοι 97 και 37 παρ. 1 κ 4 του αυστριακού νόμου περί φορολογίας εισοδήματος προβλέπουν όμως έναν έως και 50 %ψηλό φόρο για μερίσματα από αλλοδαπές μετοχές αντί για 25 % στις εγχώριες μετοχές. Αυτή η ρύθμιση ισχύει κυρίως και για τους κατόχους λογαριασμών στο εξωτερικό. Από τις ανωτέρω αναφερθείσες διατάξεις του αυστριακού δικαίου προκύπτει πράγματι ότι μερίσματα, τόκοι και λοιπές πρόσοδοι από εγχώριες μετοχές καθώς έσοδα τόκων από τοποθετήσεις χρημάτων σε εγχώριους χρηματοπιστωτικούς οργανισμούς, ακόμη και αν είναι τραπεζικής φύσεως, φορολογούνται τελικά με φόρο κεφαλαίου 25 %. Δεν λαμβάνονται άραπόψη για τη φορολογία εισοδήματος. Κατόπιν αιτήσεως, τα εν λόγω εισοδήματα μπορούν να ληφθούνπόψη για τη φορολογία καιπόκεινται τότε σε φορολογία με το ήμισυ του φορολογικού συντελεστή επειδή αυτός ο τρόπος φορολόγησης δεν θα πρέπει να αποτελεί πάντα την πλέον ευνοϊκή παραλλαγή.

Μερίσματα, τόκοι και λοιπές πρόσοδοι από αλλοδαπές μετοχές και έσοδα από τοποθετήσεις χρημάτων σε αλλοδαπά χτηματοπιστωτικά ιδρύματα εξαιρούνται αντιθέτως από την τελική φορολόγηση. Πρέπει να συμπεριληφθούν πλήρως στο φόρο εισοδήματος και δενφίσταται μειωμένος συντελεστής κατά το ήμισυ.

Με τον τρόπο αυτό η Αυστρία εφαρμόζει διπλό φορολογικό συντελεστή στα άτομα που λαμβάνουν μερίσματα από την αλλοδαπή καθώς και σε όλους τους αποταμιευτές που δεν έχουν καταφύγει σε εγχώριες τράπεζες.

Πιστεύει η Επιτροπή ότι οι ρυθμίσεις που αναφέρονται ανωτέρω πληρούν τις συνθήκες ελεύθερης κυκλοφορίας των κεφαλαίων και ειδικότερα το άρθρο 56 παρ. 1 σε συνδυασμό με το άρθρο 58, παρ. 1, εδάφια α και β και παρ. 3 του κοινοτικού δικαίου;

Απάντηση του κ. Bolkestein εξ ονόματος της Επιτροπής

(27 Ιουλίου 2000)

Σύμφωνα με την αυστριακή φορολογική νομοθεσία, τα μερίσματα (και οι λοιπές πρόσοδοι από μετοχές) ξένων εταιρειών, καθώς και τα έσοδα από τοποθετήσεις χρημάτων σε αλλοδαπά χρηματοπιστωτικά ιδρύματα, προστίθενται στο λοιπό δεδουλευμένο εισόδημα ενός φυσικού προσώπου που διαμένει στην Αυστρία και φορολογούνται μαζί με το λοιπό του εισόδημα.

Αν παρόμοιο εισόδημα προέρχεται από αυστριακές εταιρείες ή αυστριακά χρηματοπιστωτικά ιδρύματα, εφαρμόζεται φόρος εισοδήματος 25 %. Επίσης, ο αυστριακός φορολογούμενος μπορεί να απαιτήσει επιστροφή φόρου, εάν το ποσοστό φορολογίας εισοδήματος που εφαρμόζεται στο εισόδημά του είναι κατώτερο από 25 %.

Όσον αφορά τα μερίσματα από εγχώριες εταιρείες, ο αυστριακός φορολογούμενος μπορεί επιπλέον να απαιτήσει να φορολογηθούν στο ήμισυ του ποσοστού που εφαρμόζεται στο συνολικό του εισόδημα, συμπεριλαμβανομένου του εισοδήματος των μερισμάτων. Η λύση αυτή μπορεί να είναι ακόμη πιο ευνοϊκή από την προαναφερθείσα λύση.

Το θέμα αυτό εκκρεμεί επί του παρόντος ενώπιον του Δικαστηρίου βάσει του άρθρου 234 (πρώην άρθρο 177) της συνθήκης ΕΚ (υπόθεση C-516/99). Η Επιτροπή, στις παρατηρήσεις της, πουπέβαλε στο Δικαστήριο, κατέληξε στο συμπέρασμα ότι οι προαναφερθείσες διατάξεις της αυστριακής φορολογικής νομοθεσίας αποτελούν αδικαιολόγητο περιορισμό της ελεύθερης κίνησης των κεφαλαίων και άρα είναι ασυμβίβαστες με το άρθρο 56 (πρώην άρθρο 73β) της συνθήκης ΕΚ.